K O R R A L D U S         

Haapsalu							     21. september 2011 nr 571

Ehitusloa nr 1219 kehtetuks tunnistamine ja 
ehitusloa väljaandmine Promenaadi tn 16
üksikelamu rekonstrueerimiseks

Läbi vaadanud Haapsalu Linnavalitsusele Joachim Jaan Jacob Poska poolt esitatud kirjaliku taotluse nr 2876 (registreeritud 19.09.2011.a.) Haapsalu linnas Promenaadi tn 16 (katastritunnus 18301:004:0001) asuva üksikelamu (ehitisregistri kood 105001862) rekonstrueerimiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Tunnistada kehtetuks Haapsalu Linnavalitsuse 11.07.2007.a. korraldusega nr 524 kinnitatud 03.04.2007.a. väljastatud ehitusloa nr 1219.
2.	Ehitus- ja planeerimisosakonnal väljastada ehitusluba Haapsalu linnas Promenaadi tn 16 (katastritunnus 18301:004:0001) asuva üksikelamu (ehitisregistri kood 105001862) rekonstrueerimiseks. 
3.	Ehitusloale lisatakse märkus: 
-	Kuni Rüütli põik tänava valmimiseni on lubatud kasutada Promenaadi tn 16 kinnistule ligipääsuks Jaan Poska käiku. Ligipääsu võimaldamise tingimused kooskõlastada Haapsalu Linnavalitsuse linnakeskkonna osakonnaga.
4.	Korraldus teha teatavaks ehitusloa taotleja (Joachim Jaan Jacob Poska) esindajale korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
7.	Korraldus jõustub teatavakstegemisest. 

Urmas Sukles								
Linnapea			Erko Kalev
			Linnasekretär